Čina d-tamurt tameqqṛant ay d-yezgan deg wegmoḍ en Asya. Tajumma-nnes 9.640.821 km2 (yikilumitren imkoẓen). Zedɣen-tt 1.336.718.015 en yimezdaɣen. D-nettat ay d-tamurt yesɛan aṭṭas akk en yimezdaɣen deg omaḍal.
Tamurt-a d-nettat ay d-tiss kraḍ (3) deg omaḍal seg yidis en wakal (sdeffir Rusya ed Kanada), yerna 40% seg wakal-nnes ɛlay ugar en 2000 en lmitrat. Idraren iɛlayanen akk deg omaḍal (Himalaya) zgan-d ɣef tlisa en Čina akked Hindya ed Nepal. Čina tesɛa daɣen yiwen seg yineẓrofen imeqqṛanen akk deg omaḍal, aneẓrof en Gubi, am wakken ay tesɛa ugar en 5000 en yisafen. Tamurt-a tesɛa tallit aydeg d-yekkat aṭas ugeffur (d tallit en tmusunt, deg unebdu), maca igefran-a ttgen, tikkal, ixeṣṣaren ed imeqqṛanen.
Čina tesɛa agdud ameqqṛan akk deg omaḍal: ugar en 20% seg yimezdaɣen en omaḍal d-Ičinayen. Maca amur ameqqṛan seg yimezdaɣen en Čina ddren deg tama tagmoḍant en tmurt. Ugar en 61% en Yičinayen ddren deg ugama (beṛṛa i temdinin). Ihanen d-nitni ay d-tadersi (miniroté) tameqqṛant akk deg Čina (ugar en 90% en yimezdaɣen), yerna d-tantala-nsen (dialecte) ay ssawalen Yičnayen akken ad msefhamen gar-asen.
Deg 1992, Čina tekcem tadamsa en wulzuz (économie de marché): ula ma medden ttalasen ad sɛun tiṛmisin (tikebbaniyin) i yiman-nsen, maca anabaḍ mazal yeṭṭef ṛṛay ameqran deg temsal en tdamsa. Čina d-nettat ay d-tanfarast (productrice) tameqqṛant akk deg omaḍal deg wayen yerzan imendi (céréales) am aṛṛoz, irden ed wekbal.
kab_Latn kab_Latn kab_Latn kab_Latn